PATVIRTINTA

Kretingos rajono savivaldybės administracijos Švietimo skyriaus vedėjo 2024 m. spalio d. įsakymu Nr. V1-

 **KRETINGOS RAJONO BENDROJO UGDYMO MOKYKLŲ ŽAIDYNIŲ NUOSTATAI**

**I. BENDROSIOS NUOSTATOS**

1. Kretingos rajono bendrojo ugdymo mokyklų žaidynių nuostatai (toliau – Nuostatai) reglamentuoja einamųjų mokslo metų Kretingos rajono bendrojo ugdymo mokyklų sporto žaidynių (toliau – Žaidynės) tikslą ir uždavinius, organizatorius, dalyvius, varžybų vykdymą, finansavimą, laimėtojų nustatymo ir dalyvių apdovanojimo tvarką.
2. Žaidynių organizatoriai – Kretingos rajono savivaldybės administracijos Švietimo skyrius.
3. Žaidynių vykdytojai – Kretingos sporto mokykla, Kretingos rajono fizinio ugdymo mokytojų metodinė grupė.

**II. VARŽYBŲ TIKSLAS IR UŽDAVINIAI**

1. Žaidynių tikslas – per sportą ugdyti sąmoningą ir aktyvų žmogų, suprantantį fizinio aktyvumo ir sporto svarbą.
2. Uždaviniai:
	1. didinti fiziškai aktyvių mokinių skaičių Kretingos rajono bendrojo ugdymo mokyklose;
	2. skatinti įvairių sporto šakų propagavimą ir praktikavimą mokyklose;
	3. formuoti mokinių įgūdį sportuoti visą gyvenimą;
	4. skatinti mokyklas skirti daugiau dėmesio fiziniam aktyvumui ir sportui;
	5. suteikti kiekvienam mokiniui galimybę sportuoti nepatiriant diskriminacijos ir gerbiant sporto ir olimpines vertybes.

**III. MOKINIŲ DALYVAVIMAS ŽAIDYNĖSE**

1. Žaidynėse gali dalyvauti Kretingos rajono bendrojo ugdymo mokyklų 1–12 klasių mokiniai.
2. Mokyklos, neužsiregistravusios Kretingos rajono mokyklų žaidynių apklausoje, varžybose dalyvauti negali.

**IV. VARŽYBŲ VYKDYMAS**

1. Varžybos vykdomos vadovaujantis einamųjų mokslo metų Lietuvos mokyklų žaidynių nuostatais, Lietuvos mokyklų žaidynių sporto šakų varžybų aprašais ir tarptautinėmis sporto šakų federacijų taisyklėmis, pagal Žaidynių varžybų kalendorinį planą (1 priedas).
2. Mokyklos, kurių sporto bazėse rengiamos varžybos, parengia varžyboms reikalingą sporto bazę ir inventorių, pasirūpina medicinos personalu, varžybų aptarnaujančiu personalu.
3. Krepšinio varžybų pirmajame etape teisėjauja vienas mokyklos ir atvykęs su komanda teisėjas. Krepšinio ir futbolo varžybų finaliniuose etapuose skiriami Kretingos sporto mokyklos direktoriaus įsakymu.
4. Komandų vadovai atsako už dalyvių saugumą kelionės ir varžybų metu.
5. Komandų vadovai iki varžybų pradžios pateikia paraišką (2 priedas)varžybų vyr. teisėjui. Nepateikus paraiškos nebus leidžiama dalyvauti varžybose.

**V. DALYVIŲ APDOVANOJIMAS IR FINANSINIAI ATSISKAITYMAI**

1. Individualių sporto varžybų nugalėtojai ir prizininkai apdovanojami medaliais, komandinių sporto varžybų – taurėmis ir medaliais. Apdovanojimų išlaidas apmoka Kretingos sporto mokykla.
2. Finalinių krepšinio ir futbolo varžybų aptarnaujančio personalo išlaidas apmoka Kretingos sporto mokykla.

**VI. BAIGIAMOSIOS NUOSTATOS**

1. Komandų vadovai varžybų organizavimo ir vykdymo klausimais gali kreiptis į Kretingos sporto mokyklą el. paštu mokykla@sportas.kretinga.lm.lt arba telefonu +370 657 92 166.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**